ΟΛΟΙ ΟΙ ΧΑΡΑΚΤΗΡΕΣ ΚΑΙ ΤΑ ΓΕΓΟΝΟΤΑ ΕΙΝΑΙ ΠΡΟΪΟΝ ΜΥΘΟΠΛΑΣΙΑΣ.
ΟΠΟΙΑΔΗΠΟΤΕ ΟΜΟΙΟΤΗΤΑ ΜΕ ΑΛΗΘΙΝΑ ΓΕΓΟΝΟΤΑ Ή ΠΡΟΣΩΠΑ ΕΙΝΑΙ ΣΥΜΠΤΩΜΑΤΙΚΗ.
Ντορμπάν Ένα, εδώ Δύο. Σε ακολουθώ.
Εδώ Ένα. Ελήφθη, όβερ.
Πότε είναι η παράδοση;
Απέχουν 90 λεπτά. Η παράδοση είναι σε 45 λεπτά.
Θα τοποθετήσουν τα εκρηκτικά και θα απεμπλακούν.
Οι πιλότοι θα διασχίσουν το σημείο Άλφα σε πέντε λεπτά.
Έτοιμοι για δράση.
Τι ήταν αυτό; Τι λάμψη είναι αυτή;
Ντορμπάν Ένα, λαμβάνεις;
Θα τον σκοτώσετε;
Καντός, μην το κάνετε.
Είναι θέμα πρωτοκόλλου.
Μας βοήθησε.
Ξέρει πάρα πολλά. Άκουσε πράγματα.
Δεν θα βγάλει άχνα.
Αν τα κατάφερνες, ίσως το συζητούσαμε. Μα δεν τα κατάφερες.
Μάζευε.
Ναι;
Η επιχείρηση του Νεβό έχει εξουδετερωθεί.
Τι έγινε;
Δεν έχει σημασία τώρα. Όπως και να 'χει, τα αεροπλάνα απογειώθηκαν.
Υποσχέθηκα στον πρωθυπουργό ότι θα έχουμε αίθριο ουρανό, και θα τον έχουμε.
-Τι προτείνεις; -Επικοινώνησε με τον πράκτορά σου άμεσα,
να μας βοηθήσει να μπούμε στην αντιαεροπορική βάση απόψε.
Δώσ' του ό,τι θέλει. Οτιδήποτε. Έχεις το ελεύθερο.
Θα προσπαθήσω.
Δεν θα ανεχτούμε τον πυρηνικό εξοπλισμό του Ιράν.
Η επιχείρηση κι οι ζωές των πιλότων είναι στα χέρια σου, Γιαέλ.
Αναφέρεσαι απευθείας σ' εμένα.
Μπορεί να περίμεναν τον Νεβό. Ίσως υπάρχει διαρροή.
Κατάλαβα.
-Γεια σου, αγαπημένη. Πώς είσαι; -Καλά.
-Χαίρομαι που σ' ακούω. -Κι εγώ.
Επιστρέφουμε στο αρχικό μας σχέδιο.
Μα τα συμφωνήσαμε.
Δεν γίνεται αυτό. Θα αρχίσουν οι ερωτήσεις.
Είναι μια στρατηγική βάση.
Πίστεψέ με, προσπάθησα με κάθε άλλο τρόπο.
Ας βρούμε μια λύση μαζί. Είναι η τελευταία μας ευκαιρία.
Είναι πολύ δύσκολο να γίνει κάτι τέτοιο τελευταία στιγμή.
Η πράκτοράς σου θα πρέπει να παλέψει να μπει μέσα.
Μπορούμε να το κάνουμε.
Τεχεράνη
ΤΕΧΕΡΑΝΗ - ΑΡΧΗΓΕΙΟ ΑΝΤΙΚΑΤΑΣΚΟΠΕΙΑΣ ΤΩΝ ΦΡΟΥΡΩΝ ΤΗΣ ΕΠΑΝΑΣΤΑΣΗΣ ΤΟΥ ΙΡΑΝ
Ξεκίνα.
Τι κάνετε εδώ;
Τίποτα, ένα κοστούμι ήρθα να πάρω.
Κανένα νέο για την Ισραηλινή πράκτορα;
Δεν μπορώ να το συζητήσω μαζί σας.
Γιατί;
Λένε πως δουλεύετε με τους Ισραηλινούς.
Πως εκείνοι πλήρωσαν την εγχείρηση της κυρίας Ναχίντ.
Κι εσύ το πιστεύεις;
Πόσα χρόνια γνωριζόμαστε, Αλί;
Γιατί δεν ενημερώσατε νωρίτερα τον Μοχαμάντι;
Γιατί;
Διότι δεν μας αφήνει να δουλέψουμε.
Κάθε φορά που είχαμε αξιόπιστο υλικό, μας αγνοούσε.
Ήθελα να κυκλοφορήσω τη φωτογραφία της Ισραηλινής πράκτορα
κι εκείνος αρνήθηκε!
Είπε πως έπρεπε να κινηθούμε μυστικά.
Γιατί να μας σαμποτάρει ο Μοχαμάντι;
Σκέψου το, Αλί.
Κατεβείτε, σας παρακαλώ.
Επειδή σας σέβομαι, δεν θα μεταφέρω τη συζήτηση που κάναμε.
Αν υπάρξει κάποια εξέλιξη,
ενημέρωσέ με, σε παρακαλώ.
Ό,τι ώρα κι αν είναι.
Χατάμ αλ-Ανμπίγια. Το ιρανικό αρχηγείο αντιαεροπορικής άμυνας.
Έχουμε χαρτιά και ψεύτικο σήμα για να μπεις.
Το πρόβλημα είναι η είσοδος στο κτήριο.
Υπάρχει σαρωτής δακτυλικού αποτυπώματος στην πύλη.
Η αίθουσα των σέρβερ βρίσκεται στο ισόγειο.
Ο κωδικός εισόδου αλλάζει ανά 24ωρο.
Αν υποθέσουμε ότι μπαίνουμε μέσα,
πόσο χρόνο θα έχω;
Όχι πολύ. Έχει προσωπικό διαρκώς. Και τεχνικούς.
Μπορώ να συνδέσω ένα κλειδί και να χακάρω το σύστημα από δω.
Μα πώς θα μπούμε;
Δεν ξέρω από εξωτερικά συστήματα ασφαλείας.
Μα ο στρατός δεν συνεργάζεται με την Iran Security;
Σωστά.
Τότε, χρειαζόμαστε τον Μιλάντ.
Αυτή είναι η ειδικότητά του.
Το κάνεις για να τον κρατήσεις ζωντανό;
Το κάνω γιατί δεν μπαίνουμε χωρίς εκείνον.
Αν μας βοηθήσει, δεν θα τον σκοτώσουμε.
Υποσχέσου το.
Το σιδερικό σου.
Ευχαριστώ.
Όπως και να 'χει, μου φαίνεται αδύνατο.
Γιατί;
Μόνο οι υψηλά ιστάμενοι τεχνικοί ενημερώνονταν για στρατιωτικά πρότζεκτ.
Κι ένας Θεός ξέρει τι αμυντικά συστήματα έχουν στήσει.
Ποτέ δεν ασχολήθηκα με τέτοια.
Ας το προσπαθήσουμε. Θα σε βοηθήσω.
Δεν έχει καμία σχέση μ' αυτό.
Δηλαδή, να τους πω πως δεν μπορείς να το κάνεις;
Γιατί αν συμβαίνει αυτό, φτάσαμε στο τέλος.
Θα προσπαθήσω να εισαγάγω τα αποτυπώματα στο σύστημα
απ' τον υπολογιστή στο κοινόβιο.
Ωραία.
Να ξέρεις ότι δεν συνεργάζομαι με Ισραηλινούς
επειδή τους συμπαθώ ή για τα φράγκα.
Μόνο για το δικό μας καλό.
Οι κληρικοί έχουν καταστρέψει την ομορφότερη χώρα στη Γη.
Μπορούμε να συμφωνήσουμε σ' αυτό.
Να ξέρεις κάτι, όμως.
Δεν θα πάρω τα μάτια μου από πάνω σου ούτε δευτερόλεπτο.
Ένα λάθος να κάνεις...
και θα έχεις την κατάληξη του φίλου σου.
Ελέγξατε το όνομα και τη διεύθυνσή του;
Τα ελέγξαμε.
Ζητώ άδεια να ερευνήσω το κοινόβιο των αναρχικών.
Τι νόημα έχει αυτό τώρα;
Από πότε συνεργάζονται με τους αναρχικούς οι Ισραηλινοί;
Ο μηχανικός αναγνώρισε την κοπέλα.
Απ' το μυαλό του τα έβγαλε όλα, να ξέρεις.
Έμπλεξε με μερικά πρεζόνια και προσπαθούσε να τη γλιτώσει.
Ξέρεις πόσες τέτοιες ιστορίες ακούω κάθε μέρα;
Στείλε μου λεπτομερή αναφορά.
Και παράδωσε την υπόθεση στην Εθνική Ασφάλεια.
Αλί;
Μην πάρεις τον δρόμο του πρώην αφεντικού σου.
Ακολούθα τις εντολές που σου δίνονται.
Μάλιστα, κύριε.
"ΑΛΙ: ΠΗΓΑΙΝΕΤΕ ΝΑ ΨΑΞΕΤΕ ΣΤΗΝ ΟΔΟ ΙΣΤΙΚΛΑΛ 13".
Έχει κόσμο μέσα.
Έλα.
Δώσ' μου πρόσβαση.
ΣΑΚΙΡΑ: SICKBOY! ΣΤΟ ΕΞΗΣ, ΘΕΛΩ ΝΑ ΚΑΝΕΙΣ Ο,ΤΙ ΣΟΥ ΛΕΩ.
ΟΚ;
SICKBOY: ΤΙ ΕΝΝΟΕΙΣ;
ΣΑΚΙΡΑ: ΓΙΑ ΝΑ ΜΕΙΝΕΙΣ ΖΩΝΤΑΝΟΣ, ΠΡΕΠΕΙ ΝΑ Μ' ΕΜΠΙΣΤΕΥΤΕΙΣ...
ΣΦΑΛΜΑ ΠΡΩΤΟΚΟΛΛΟΥ ΚΡΥΠΤΟΓΡΑΦΗΣΗΣ
ΣΑΚΙΡΑ: ΤΙ ΤΡΕΧΕΙ;
SICKBOY: ΒΓΑΖΕΙ ΣΥΝΕΧΕΙΑ ΣΦΑΛΜΑ. ΠΡΕΠΕΙ ΝΑ ΤΟ ΠΑΡΑΚΑΜΨΩ.
Τι σημειώνεις εκεί;
Όλα καλά. Δουλεύει. Τον προσέχω εγώ.
-Μην το φυσάς, καίει. -Γύρνα τα.
Εγώ έχω αναλάβει τα κεμπάπ. Ξέρω τι κάνω.
-Ξέχασες αυτό. -Δεν τα θέλω πολύ ψημένα.
-Μέτρια τα θες; -Απ' τον Ακμπάρ είναι. Τα καλύτερα.
Από πού ξεφύτρωσε αυτός;
-Γεια σου, παλικάρι μου. -Από πού βγήκε;
Τι θα θέλατε;
Εγώ...
ψάχνω την κόρη μου.
Έμαθα πως ίσως είναι εδώ.
Δεν παίζει.
Γνωριζόμαστε όλοι εδώ πέρα. Δεν μπαίνουν άσχετοι.
Σε λάθος μέρος ήρθατε. Θα σας πάω έξω.
Τη λένε Ζάχρα.
Σου είπα ότι δεν την έχω δει.
Σαχίν, τι έγινε;
-Γεια σου, καλή μου. -Γεια σας. Πήγαινε.
Τράβα. Θα του μιλήσω εγώ.
Τι θα θέλατε;
Ψάχνω την κόρη μου.
Τη λένε Ζάχρα.
Ίσως να την ξέρεις ως Ζιλά Γκορμπανιφάρ.
Σε παρακαλώ...
Θέλω μόνο να της μιλήσω. Να βεβαιωθώ πως είναι καλά.
Να δω τι κάνει.
Η ζωή μου έχει αλλάξει από τότε που έφυγε. Δεν κοιμάμαι, δεν τρώω.
Ησυχάστε. Την έχω συναντήσει. Είναι μια χαρά.
Τα 'χει μ' ένα παιδί από δω.
Αλήθεια; Είναι εδώ;
Την έχεις δει;
Έχω δυο μέρες να τη δω.
Πήγαν μια εκδρομή.
Ένας δικός μας έχει εξαφανιστεί από χθες.
Μπορεί να είναι μαζί.
Δοκίμασε την παλιά έκδοση του SSL.
ΕΓΚΡΙΣΗ ΠΡΟΣΒΑΣΗΣ
Πέτυχε.
Ωραία. Τώρα βγάλε τον σαρωτή.
-Ελάτε. Δεν είναι μακριά. -Σ' ευχαριστώ.
Ορίστε, την παραμύθιασε.
Ώστε φυλούσες τα κροκοδείλια δάκρυα για την κοπέλα;
Μην το κάνεις, φίλε! Μη!
Εδώ είναι.
Μα τι τον έπιασε;
Είναι πολύ μυστήριος. Σαν να κρύβει κάνα φοβερό μυστικό.
Δεν έχει το κλειδί κανείς;
Θέλω μόνο να βεβαιωθώ ότι είναι ασφαλής η κόρη μου.
-Μπορεί να το 'χει κάποιος απ' τα αγόρια. -Σ' ευχαριστώ.
Ελάτε μαζί μου.
Φυσικά.
Έχει κανείς το κλειδί σου;
Άντε, τελειώνετε.
ΣΑΚΙΡΑ: ΑΣΕ Σ' ΕΜΕΝΑ ΤΗΝ ΤΡΙΤΗ ΣΑΡΩΣΗ.
Τελείωσα.
-Πάμε. -Ένα δευτερόλεπτο.
Δεν έχουμε χρόνο. Τρέξ' το.
Να 'σαι καλά που με βοηθάς.
Δεν κάνει τίποτα. Μακάρι να έρχονταν κι οι δικοί μου να με δουν.
Γιατί δεν έρχονται;
Γιατί; Επειδή δεν θέλουν να με βλέπουν έτσι.
Νιώθουν άβολα να μου μιλάνε. Είναι πολύ συντηρητικοί.
Κάπως σαν εσάς, ίσως.
Λυπάμαι πολύ.
Το φως είναι αναμμένο.
Του Μιλάντ είναι.
Πρώτη φορά που είναι καθαρά.
-Έχει λόξα με τους υπολογιστές. -Α, ναι;
Έχει μεταπτυχιακό στην Επιστήμη Υπολογιστών απ' το Πανεπιστήμιο Τεχεράνης.
Είναι απίστευτος.
Είδατε κάτι;
Όχι, τίποτα. Νόμιζα πως είδα τον γραφικό της χαρακτήρα.
Λοιπόν, πάμε;
Ναι. Μετά από σένα.
Έρχομαι.
Πώς πάμε;
Τα κατάφερε. Εισήγαγε όλα τα δείγματα.
Μπορεί να το κάνει απ' το αμάξι; Είναι επικίνδυνο να μπει στη βάση.
Δεν γίνεται αλλιώς.
Τον χρειάζομαι στους σέρβερ.
Ένα λάθος να κάνει, θα φάει μια σφαίρα στο κεφάλι.
Εκτιμώμενος χρόνος άφιξης;
Σε 42 λεπτά θα βρίσκονται στα κουρδο-ιρανικά σύνορα
και θα έχουν 31 λεπτά μέχρι την εκτόξευση.
Θα προλάβουν.
ΑΡΧΗΓΕΙΟ ΙΡΑΝΙΚΗΣ ΑΕΡΑΜΥΝΑΣ, ΚΤΗΡΙΟ ΑΜΠΑΜΠΙΛ, ΤΕΧΕΡΑΝΗ
Τι θέλετε;
Ήρθαμε για επιθεώρηση και αναβάθμιση λογισμικού.
Τις ταυτότητές σας.
Συνεχίστε ευθεία και στρίψτε αριστερά. Θα παρκάρετε εκεί.
Ευχαριστώ.
Iran Security, παρακαλώ;
Ο υπολογιστής μου βγάζει έναν κωδικό σφάλματος.
Θα ήθελα να μου τον εξηγήσετε, αν μπορείτε.
Να σας διαβάσω τον αριθμό.
AB3598733.
Τι σημαίνει αυτό;
Μισό λεπτό, το ελέγχω.
Καλείτε από το αρχηγείο Αεράμυνας στην Τεχεράνη, σωστά;
Φυσικά.
Είστε διαχειριστής συστήματος;
Όχι.
Τότε, πείτε σε κάποιον τεχνικό απ' το Αμπαμπίλ να μου τηλεφωνήσει, καλώς;
Απ' το Αμπαμπίλ;
Μάλιστα, κύριε. Αυτός ο κωδικός σφάλματος αφορά εκείνους.
Εμπρός;
ΤΕΧΝΙΚΟ ΣΥΓΚΡΟΤΗΜΑ ΑΜΠΑΜΠΙΛ, ΤΕΧΕΡΑΝΗ
Φοβερό ματσάκι. Η Λίβερπουλ έχει δυνατή ομάδα φέτος.
Κι η Μπαρτσελόνα.
Περάστε.
Αποτύπωμα.
"ΤΟΠΟΘΕΤΗΣΤΕ ΤΟ ΔΑΚΤΥΛΟ ΣΑΣ"
Περάστε.
Περιμένετε.
Το δάχτυλό σας.
-Πρέπει να περάσω. -Λυπάμαι, δεν έχετε πρόσβαση.
Κάνε μου τη χάρη. Κάποιο πρόβλημα θα 'χει.
-Λυπάμαι, δεν μπορείτε να περάσετε. -Κάλεσαν ειδικά εμένα.
Δεν μπορείτε να περάσετε.
-Σας παρακαλώ... -Δεν γίνεται.
Στο τέλος του διαδρόμου...
υπάρχει μια έξοδος κινδύνου.
Πήγαινε αμέσως...
και φύγε.
Τι εννοείς;
Ότι είσαι ελεύθερος.
Βγες απ' την έξοδο κινδύνου κι απ' την πίσω πύλη.
Έχε τα μάτια σου δεκατέσσερα.
Συγγνώμη για όλα όσα σου έκανα.
Δεν σου άξιζε.
Ελπίζω να μη με θυμάσαι σαν το χειρότερο πράγμα που σου συνέβη ποτέ.
Πήγαινε.
Περίμενε.
Άκου.
Δεν μου φαίνεται λογικό που μπήκαμε τόσο γρήγορα.
Δεν θα έλεγα τίποτα, αλλά...
αποκλείεται να κατάφερα να εισαγάγω τόσο γρήγορα τα αποτυπώματα.
Τι μπορεί να συμβαίνει;
Δεν ξέρω, αλλά παραήταν εύκολο.
Μπήκαμε. Πάμε προς την αίθουσα των σέρβερ.
Ο Μοχάμεντ δεν είναι μαζί μας. Είχε θέμα με το αποτύπωμά του.
Με ενημέρωσε. Λες να το έκανε εσκεμμένα ο Μιλάντ;
Αποκλείεται.
Όλα θέλουν καθημερινή αναβάθμιση.
-Μπήκαμε. -Ωραία. Σε ποια σειρά;
Στην R4.
Προχώρα στην R6 στο νότιο άκρο.
Είσαι σίγουρη;
Πρέπει να είναι βόρεια. Οι σέρβερ είναι γεωγραφικά ταξινομημένοι.
Είμαι σίγουρη. Πήγαινε.
Καντός, μοιάζει με σειρά εφεδρικών σέρβερ.
Αυτό είναι. Πήγαινε στον Υ112.
Άνοιξε την πύλη!
Μια στιγμή, κύριε, συγγνώμη.
Κύριε, μπορείτε να έρθετε εδώ μια στιγμή;
Τελειώνετε!
Άνοιξε την πύλη.
Κύριε, τι ζητάτε εδώ;
Είναι απόρρητο.
Άνοιξε.
Τέτοια ώρα χρειάζεστε γραπτή άδεια.
Δεν θα σου ζητήσει κανείς ευθύνες, πίστεψέ με.
Άνοιξε την πύλη τώρα.
Πρέπει να το επιβεβαιώσω. Εντολές ακολουθώ.
-Να δω την ταυτότητά σας; -Όχι.
Κανείς δεν πρέπει να μάθει πως είμαι εδώ.
Πες τους πως είμαι απ' τις Μυστικές Υπηρεσίες των Φρουρών. Αυτό αρκεί. Άντε!
-Τελείωνε. Είναι αρκετό. -Περιμένετε εδώ.
Κυρία, μισό λεπτό!
Ο κουβάς σας.
Ο Μιλάντ;
-Πύργε, λαμβάνεις; -Λαμβάνω.
Η πριγκίπισσα βγήκε. Ο χάκερ αγνοείται.
Στείλ' τη στην είσοδο και βρες τον.
Έλεγξε την πίσω έξοδο της βάσης. Δεν βγήκε από δω.
Ελήφθη.
Προχώρα.
Άντε, λοιπόν!
-Ναι; -Τέλος με τη βάση. Πάμε σπίτι.
-Ώρα άφιξης; -Πέντε λεπτά.
Η Ταμάρ θα τρέξει το πρωτόκολλο από κει και θα σας μεταφέρει τον έλεγχο.
Δεν το πιστεύω ότι τον άφησες να φύγει.
Άφησες τα συναισθήματά σου να βάλουν σε κίνδυνο την επιχείρηση.
Χαλέλι, πες στην αεροπορία να προχωρήσει. Θα φτάσουμε εγκαίρως.
Μπορείτε να προχωρήσετε. Πάμε βάσει προγράμματος.
Ναι.
Αλί.
-Γεια σας. -Βρήκα την Ταμάρ.
Είναι μαζί με μια άλλη πράκτορα σε διαμέρισμα των βορείων προαστίων.
-Είστε σίγουρος; -Ναι.
Εντάξει.
-Στείλε την ομάδα σου. -Θα είμαστε εκεί σε 20 λεπτά.
Σβέλτα.
ΣΥΝΔΕΣΗ
Σήμα από Τεχεράνη. Σταθεροποιήστε το.
-Κατάσταση; -Σταθεροποιούμε τη σύνδεση.
-Μέσω δορυφόρων. -Σε πόση ώρα θα ελέγχουμε το ραντάρ;
Από εκείνη εξαρτάται. Το ανακατευθύνει σ' εμάς.
ΔΗΜΙΟΥΡΓΙΑ ΣΥΝΔΕΣΗΣ
Τελείωσα.
Έχουμε τον έλεγχο;
Φορτώνει.
Το έχουμε!
Στα αριστερά βλέπετε την αληθινή εικόνα του ραντάρ.
Στα δεξιά, την εικόνα από το ιρανικό ραντάρ.
Είναι τυφλό.
Χαλέλι, αναφορά στην αεροπορία.
Διοίκηση, το ιρανικό ραντάρ έχει απενεργοποιηθεί.
Επαναλαμβάνω, έχει απενεργοποιηθεί. Προχωρήστε στο πρότυπο βομβαρδισμού.
Γεια σου, αγάπη μου.
Μπίτα, πώς πάνε τα πράγματα;
Αποστολή εξετελέσθη.
Τα λέμε αργότερα.
Ανάλαβε αυτό.
Μετάφερέ το.
Τσίμπησαν το δόλωμα. Οι Ισραηλινοί πάνε προς τον αντιδραστήρα.
Ευχαριστώ.
Τα ισραηλινά αεροσκάφη πλησιάζουν. Να τα παρακολουθείτε.
Έχουμε πρόβλημα.
-Τι έγινε; -Έλα γρήγορα.
Αυτό προβάλλεται απ' την αίθουσα επιχειρήσεων στο Ισραήλ.
Δες αυτό τώρα.
Η εικόνα του ιρανικού ραντάρ.
-Βλέπουν τα αεροσκάφη. -Νόμιζα πως το παραβίασες.
Το έκανα. Προφανώς μ' έστειλες σε λάθος σέρβερ.
Γιατί το λες αυτό;
Συνδέθηκα και με τον πύργο Β, για σίγουρα. Λαμβάνω μόνο εξερχόμενα σήματα.
Έτρεξα μια δοκιμή.
Παραβιάσαμε ψευδοσέρβερ.
Μας περίμεναν, Καντός.
-Αποκλείεται. -Είναι η μόνη εξήγηση.
Η πηγή σου δεν μας κατεύθυνε σ' εκείνον τον σέρβερ;
Σε πρόδωσε.
Πρέπει να ανακαλέσουν τα αεροσκάφη.
Μακριά απ' τον υπολογιστή.
Ούτε λέξη σε κανέναν.
Καντός, θα καταρρίψουν τα αεροσκάφη.
Ας είναι.
Σίγουρα δεν ξέρουν οι Ισραηλινοί;
Έχω πολύ αξιόπιστο πράκτορα.
Μην ανησυχείτε, όλα θα πάνε καλά.
Φτάσαμε.
Μπαίνω μέσα.
Σταμάτα!
Πέτα το όπλο! Τα χέρια στο τραπέζι.
Τα χέρια στο τραπέζι!
Μοχάμεντ, λαμβάνεις;
Μοχάμεντ;
Ναι;
Γυρίστε πίσω τα αεροσκάφη. Είναι ενέδρα.
Τι συμβαίνει; Η Καντός;
Σκοτώθηκε. Πρέπει να τα ανακαλέσετε, είναι απόλυτα εκτεθειμένα.
Πώς είναι δυνατόν;
Σας στέλνω την αληθινή εικόνα του ραντάρ.
Λυπάμαι, κύριε, αλλά μας περίμεναν.
Χαλέλι, πες τους ότι τα αεροσκάφη είναι ορατά απ' το ιρανικό ραντάρ.
Στάσου.
Περίμενε.
Χθες βρέθηκα στην ίδια θέση...
που είσαι εσύ τώρα.
Μ' ένα όπλο στραμμένο...
στο κεφάλι του πατέρα σου.
Του Μορντεχάι.
Μα δεν τον σκότωσα.
Είναι έντιμος άνθρωπος.
Καλός άνθρωπος. Καλός.
Ταμάρ.
Η ζωή της γυναίκας μου...
είναι στα χέρια σου.
Γι' αυτό...
σε παρακαλώ.
Σε παρακαλώ.
Είναι ώρα.
Ένα, εδώ Τακίφ.
Αλμόγκ Ένα, ομιλεί ο Τακίφ. Έχετε εκτεθεί! Παύσατε σιωπή ασυρμάτου!
Είναι παγίδα. Ακυρώστε την αποστολή.
Αρχηγέ, εδώ Αλμόγκ Ένα. Ελήφθη, έχουμε εκτεθεί.
Ακύρωση αποστολής.
Δύο, στροφή. Καταφύγετε σε ελιγμούς αποφυγής εδάφους-αέρος.
Μας αντιλήφθηκαν!
Πυρ.
-Αρχηγείο, δεχόμαστε επίθεση! -Ελήφθη, επιστρέψτε.
Πυροβολαρχία 13, πυρ!
Πυροβολαρχία 16, πυρ!
Πυροβολαρχία 19...
Εγώ είμαι.
-Είσαι καλά; -Ναι.
-Ποιος τον σκότωσε; -Ένας σιτεμένος. Δεν ξέρω.
-Δύο. Δέχομαι επίθεση. -Τρία. Επίθεση. Άμυνα.
-Δέχομαι πυρά. -Στροφή αριστερά.
-Δύο, πυρά πίσω σου, στρίψε. -Εκτελώ ελιγμό.
-Πρέπει να φύγουμε. -Ναι.
-Γρήγορα. -Ναι.
Τέσσερα, υπό επίθεση. Άμυνα, στροφή δεξιά.
-Τρία, απότομη στροφή. -Αλμόγκ Τρία!
Αλμόγκ Τρία, λαμβάνεις; Πυρά πίσω σου.
Εδώ Αλμόγκ Τρία, χτυπήθηκα. Στο αριστερό πτερύγιο, νομίζω.
Χάνω ύψος.
Ετοιμάζομαι για εκτίναξη.
Εκτίναξη.
Εκτίναξη από το Τρία. Εκτίναξη! Εντοπίσατε κάποιο αλεξίπτωτο;
Βλέπω ένα αλεξίπτωτο. Στα 300 μέτρα κάτω. Βορειοανατολικά.
Μόνο ένα αλεξίπτωτο.
Αλμόγκ Τρία, λαμβάνεις;
Δώσε μου τις συντεταγμένες του.
Τρία, λαμβάνεις;
Τρία, εδώ Αρχηγός. Λαμβάνεις;
Υποτιτλισμός: Εύα Τανταλίδου